31. schôdza NR SR - 1.deň - B. popoludní
Dátum: 2021-06-15
Poslanec: Blaha, Ľuboš (SMER - SD)
Druh vystúpenia: Vystúpenie v rozprave

32. Ďakujem veľmi pekne. Vážené pani poslankyne, vážení páni poslanci, dovoľte na úvod upozorniť na ten kontrast, ktorý sme tu videli na dnešnej schôdzi, keď predložil návrh na odvolanie ministra vnútra Romana Mikulca predseda SMER-u Robert Fico, ktorý predniesol jeden korektný, slušný príhovor, kde nikoho neurážal, bez invektív, bez nadávok, bez akýchkoľvek vulgarizmov, jednoducho hovoril o faktoch. Hovoril o faktoch, ktoré sa možno javia vláde ako nepohodlné, ale reakciou v slušnej spoločnosti by malo byť, že povedia protiargumenty alebo ukážu svoje dôkazy, že nie, nie je to tak, empiricky alebo racionálne to vyvrátia. Nie, nič také sa nestalo. Roman Mikulec sa postavil a pri všetkej úcte dal prejav taký pekný, zväzácky, ale nemalo to nič spoločné s argumentáciou na to, z čoho je obvinený, z rodinkárstva a podobne, a budem o tom ešte hovoriť. Čiže tá reakcia bola z hľadiska vecnej (vecného, pozn. red.) úplne nulová. No a potom prišiel – a tu je ten kontrast – Igor Matovič ako skutočný líder tejto vládnej koalície, a to, čo predviedol, bol hysterický záchvat. Pri všetkej úcte vrieskať tu po nás, že sme mafiáni a neviem koľko zvierat použil a koľko nadávok, ako toto je výkon bývalého premiéra a prakticky najsilnejšieho lídra koalície? Opäť pripomínam, Robert Fico nikomu nenadával, hovoril úplne normálne veci, ktoré opozičný politik má hovoriť. Mal dôkazy a mal jasné fakty. A z druhej strany tu bolo vrieskanie o mafii, ktoré sme tu počúvali už niekoľko rokov, a naozaj mám pocit, že aj bez tohto vieme fungovať v parlamente, aby tu Igor Matovič takýmto spôsobom narúšal normálnu, normálny, normálnu diskusiu. A keď som mu potom podal vreckovku, teda keď mal to lámanie hlásku, ako on zvykne, že nech si poplačká, teda nech si utrie slzy, tak on to tu po mne hádzal ako taký posledný grobian. Prepáčte, takýmto spôsobom by sa nemusel správať minister financií Slovenskej republiky a mňa veľmi mrzí, že tu slušným, normálnym, čestným ľuďom nadáva, že sú mafiáni. Ako my sme mafiáni. Prepáčte, ja som vysokoškolský učiteľ, jediný môj zločin bol, že som napísal knižky, ktoré sa možno niekomu nemusia páčiť, a napísal som ich dvanásť, sú ľavicové a pravičiarom sa možno nepáčia, ale kvôli tomu som, preboha, mafián? A kto je ešte mafián v Matovičovom svete? Don Platón alebo kápo Aristoteles? Alebo pytagorejská škola bola Cosa Nostra alebo kde sme, preboha?! To sme fakt mafiáni preto, že máme iné názory? Ako už nebláznime. Čiže pokiaľ niekto chce urážať poslancov Národnej rady, člen vlády, ktorý má sám na rováši daňové podvody, na ktoré dokonca zneužíval vlastnú matku, čo je úplne také, ja nebudem hovoriť silné slová, také neslušné, také grobianske, že tento človek chce dneska o niekom moralizovať a jeho daňové podvody, ako tam schovával na povale a všetky tie veci, ktoré tu napáchal s Eurolab Lambdou, ktorej zisky neuveriteľne rástli vďaka jeho celoplošným cestovaniam, kvôli ktorému zomierali, zomierali ľudia v tisícoch na Slovensku, tak tento človek, ktorý je zodpovedný minimálne politicky, a ja som presvedčený, že priamo zodpovedný za vyše 12 600 mŕtvych na Slovensku, ide dneska nás poučovať a nám nadávať a nám hovoriť, že sme zlí mafiáni? No nebláznime! Len pripomínam ešte raz, že v Dánsku zomrelo okolo 700 ľudí, v porovnateľne veľkom z hľadiska počtu obyvateľov vo Fínsku 1 000 ľudí, porovnateľne veľkom z hľadiska počtu obyvateľov v Nórsku zomrelo ani nie 1 000 ľudí, asi 800, a na Slovensku 12 600 – a tento človek sem dojde a tvári sa ako morálny hrdina. Ako nebláznime. Myslím si, že Igor Matovič by mal mať zakázaný vstup do tejto miestnosti už len vzhľadom na morálku spoločnosti, lebo toto je taký útok na slušnosť, že väčší asi niet. A, viete, potom tento človek s tým svojím zlomeným hláskom povie, že je hrdý na to, že skončil vo väzbe Milan Lučanský. Ako jemu nedocvaklo, že ten človek zomrel?! Že Milan Lučanský je po smrti a že jeho rodina za ním smúti, jemu to nedošlo? A že zomrel ako nevinný človek? A on sa sem postaví a že je hrdý na to, že bývalý prezident Policajného zboru Milan Lučanský skončil vo väzbe. Čiže on je hrdý na to, že tento človek bol dohnaný k smrti. Je hrdý na to, že Milan Lučanský nežije. Toto tu povie s pýchou v hlase. A nás označuje za mafiu. Ja vám poviem, kto je skutočná mafia. Skutočná mafia bol napríklad Mikuláš Černák. To bol mafián, ktorého dostal do basy práve Milan Lučanský, a práve preto ho považujem za hrdinu. Tento človek bojoval so skutočnou mafiou. Tá, ktorá odrezávala krky. Nie to, že vy rozprávate o mafii úplne v každej súvislosti, vy už vidíte mafiu aj v gramatike. Toto bol skutočný mafián. Mikuláš Černák. Mimochodom, viete, koho volil Mikuláš Černák? Mikuláš Černák sa pochválil, že volil Igora Matoviča. Takže len toľko k tomu vášmu boju s mafiou. Skutočná mafia vám fandí. Pretože to, čo robíte, je naozaj grobiánske, gangsterské a mafiánske a vy to veľmi dobre viete. Ja budem hovoriť o Romanovi Mikulcovi a pokúsim sa vyhnúť všetkým možným vulgárnym invektívam a primitivizmom, ktoré tu predvádzal Igor Matovič. Ja proti Romanovi Mikulcovi osobne nič nemám, ja ho vôbec nepoznám, ja iba hodnotím jeho politickú činnosť a tá je naozaj podľa môjho názoru katastrofálna. Vysvetlím prečo. Prvý dôvod a prvá skupina dôvodov, o ktorej budem hovoriť, rozdelím to na dve časti, je život. Život Romana Mikulca a jeho minulosť, nazvem to takto. Viete, ako opoziční politici my jednoducho nemôžme prehliadať to, že tento pán kedysi buď ako šéf kancelárie vo Vojenskom spravodajstve, alebo ako šéf celého Vojenského spravodajstva dohadzoval kšefty svojim rodinným príslušníkom. Ako je úplný výsmech, a spomínal to aj Robert Fico, že v programovom vyhlásení vlády, tejto vlády, sa hneď v prvej vete píše o tom, aký najväčšou prioritou je boj proti rodinkárstvu. A potom sa tu jeden po druhom vyjadrujú a ani slovkom sa nezmienia, že zhodou okolností úplne kozmickou náhodou v rokoch, kedy tento pán Roman Mikulec bol šéfom kancelárie šéfa Vojenského spravodajstva Leitnera, ktorého potom, dneska, spravil štátnym tajomníkom na rezorte vnútra, tak dostal jeho tatko a jeho firma dvaapolmiliónovú zákazku od Vojenského spravodajstva. To je priam definícia, encyklopedická definícia nepotizmu, rodinkárstva. Tak ja mám flek, tatko má firmu, tatkovi prihodíme kšeft za dva a pol milióna, všetci vysmáti, všetci spokojní. A toto je to slušné a spravodlivé Slovensko. Fakt, gratulujem. No a oni sa k tomu nevyjadrujú. Ono pán Mikulec tu predniesol zväzácku reč, ani slovkom ani nehlesol o tom, že dohodil kšeft takýmto spôsobom Romanovi Mikulcovi. Len si to predstavte, už som to hovoril, zoberte si test s Robertom Ficom alebo test SMER-om. No keby toto sa stalo za našej vlády a toto spraví minister vnútra Kaliňák, tak tu už behá v tričkách všetkých možných Matovič, transparenty, oblieva nás, hádže po nás veci, toto by tu bolo. Ale spraví to tuto Roman Mikulec a tvárime sa, že o tom netreba hovoriť. O tom sa v slušnej spoločnosti ani nehovorí, že naši môžu kradnúť. A zdôvodnenie jediné, ktoré som našiel v celom prejave pána Mikulca, bolo, že, že z budov nepadla strecha. On tu niečo také dával. Že keďže z budov nepadla strecha počas našej vlády, tak si urobil kšefty s tatkom a brat... bráchom. No fantastické! On sa k tomu nijakým spôsobom nevyjadril. A potom úspešná kariéra nášho drahého pána Mikulca pokračovala, a keď to vyšlo s tatkom, s firmou, no tak by rodičom aj nezakúpil od Vojenského spravodajstva byt, prenajal si byt, rodičovský byt a dostávali peniažky za to, že tam je prenajatý. Ako čistou náhodou majú synáčika na Vojenskom spravodajstve šéfa kancelárie a zhodou okolností ich si vyberú, ich byt si vyberú a dostávajú takto peniažky od štátu. Veď to je, to je úplne absurdné, že toto teraz berieme vážne. Však to je také rodinkárstvo. A, viete, ono to neskončilo. Potom sa stalo, že o pár rokov na to sa stal pán Mikulec, úspešný to pán, šéfom Vojenského spravodajstva. A čo robil potom? On dohodil firme svojho brata, firme svojho brata kšeft za 150-tisíc eur. Ako to sú neuveriteľné veci a to bolo za pár mesiacov. Ten kšeft by bol ďaleko väčší, keby neskončila vláda Ivety Radičovej. A keď sme na to došli a sme sa postavili na tlačovú konferenciu, kde Robert Fico priniesol všetky dôkazy, ktoré to potvrdzujú, tak reakcia pána Mikulca pri všetkej úcte bola, že chrapúň, klamár, neviem, ešte aké invektívy, aké vulgarizmy, toto bola reakcia ministra vnútra. On nepovedal, že nie, nie je to pravda, lebo toto, toto, toto, toto, ako by reagoval každý slušný politik, on začal vrieskať ako taký pubertiak. A povedal, že nie, môj brat nemal nič spoločné, nič spoločné s firmou Aegis Eu. Dva dni na to sa postaví Robert Fico na tlačovku, kde donesie jasný výpis a jasné screenshoty z facebooku a z internetovej stránky tejto firmy, kde tam figuruje pán Ján Mikulec aj so svojím telefónnym číslom ako výkonný riaditeľ tejto firmy, ale on nič, on na to vôbec nereaguje. On vôbec nič k tomu nepovedal, veď to sú jasné dôkazy. Dokonca to telefónne číslo ešte stále tomu Jánovi Mikulcovi patrí. My sme tu telefonovali a tuto náš agent 007 sa ozval, tu je Mikulec. Ono je úplne fantastický, takto skrývať svoju identitu, gratulujem, naozaj, že to je taká rodinka asi ako Johnny English a, už tu bolo spomenuté, Austin Powers. Takých agentov máme na Slovensku. Toto šéfovalo Vojenskému spravodajstvu. Naozaj oblieva ma mráz, čo sa muselo diať na Slovensku. Viete, pán Mikulec, a ja o ňom si nerobím nejaké veľké intelektuálne nároky, je letec. A pri všetkej úcte vyštudoval letectvo, je to fantastické, ja mám úctu k proletárom, vždy som mal srdečný vzťah k ľuďom práce, no ale na ministerstve vnútra predsa len očakávam aj nejaké vzdelanie, tak som si pozrel, že teda ten životopis toho pána Mikulca, že čo tam nájdem. No on ho má, to vzdelanie, on v rokoch 2009 a 2012 vyštudoval školu Brno International Business School, citujem z jeho CV, z jeho životopisu, som si pozeral, to je mimochodom mimoriadne pofidérna škola, ktorú už medzitým zrušili, ale dobre, on vyštudoval v čase, keď bol šéfom Vojenského spravodajstva, tak sa tak zamýšľam, že, viete, keď by som bol šéfom Vojenského spravodajstva, tak si nerobím vysokú školu, to nie je celkom, dokopy nejde, viete, že tak máte nejakú zodpovednú funkciu, od rána do večera v robote, však to je taká zodpovednosť byť šéfom Vojenského spravodajstva, a on v tom čase si robí vysokú školu. To sa dá? Ako všeličo sa dá a pán Mikulec je zjavne veľmi šikovný, ale ako to dokázal? A dokonca takú, že Brno International Business School a dostal titul, ktorý si ďalej uvádza, Master of Sciences, on je majster vedy. To je fantastické! Len ja sa pýtam, pán Mikulec, keďže tu máme nejaké ešte škandáliky s plagiátmi, ako bol pán Matovič, pán Kollár, pán Gröhling, mám pocit, že vy vo vláde máte taký národný šport plagiovať a dávať diplomovky, ktoré nie sú celkom vaše, že či ste si teda počas tej svojej náročnej funkcie ako šéf Vojenského spravodajstva stihli napísať vlastnú diplomovku, lebo pokiaľ máte titul, tak logicky očakávam, že ste napísali nejakú diplomovú alebo záverečnú prácu. Mohli by ste, prosím, predložiť túto prácu na kontrolu novinárom, politikom, opozícii, plénu Národnej rady, ja by som bol veľmi zvedavý. V prípade pána Matoviča, pána Kollára, pána Gröhlinga sme mali tú možnosť a zistili sme, že sú podvodníci. Ja som si istý, že vy podvodník nie ste, vy ste proste taký geniálny, že ste dokázali vyštudovať školu a zároveň byť šéfom Vojenského spravodajstva. Takých géniov neni veľa, ale som rád, že jeden je na čele ministerstva vnútra momentálne. Len by sme si to radi preverili. Takže buďte taký láskavý a predložte transparentne svoju záverečnú prácu, pokiaľ teda trváte na tom, že si uvádzate titul Master of Sciences. Keď ste taký majster vedy, tak by ste mali byť schopný predložiť svoju záverečnú prácu, rád sa na ňu pozriem. Ďalej. Viete, nechcem bulvarizovať túto tému, ale keď už hovorím o téme minulosti pána Mikulca, ja som si našiel, že teda pracoval ako bezpečnostný manažér v Slovnafte, to bola jeho kariéra v posledných rokoch, čiže toto je náš minister vnútra, SBS-kár zo Slovnaftu a (reakcia z pléna), výborne, gratulujem, a tento pán si teda musel veľmi dobre zarobiť. To je úžasné, že takto dobre zarábajú bezpečnostní manažéri v Slovnafte, že si dokázal takto bez problémov kúpiť hodinky za 4 a pol tisíc a teraz sa o tom diskutuje veľmi veľa aj v bulváre. Ale aby som teda nehovoril stále len ja svoje vlastné nejaké invektívy, však nech sa páči, ja som sa dočítal dokonca v denníku SME od pána Tkačenka, komentátora, ktorý ale z duše nenávidí ľavicu, z duše nenávidí SMER, z duše do nás kope od rána do večera už niekoľko rokov, ale napísal veľmi jasne, že to si snáď robí minister vnútra srandu, že on nevie, že je nelegálne nosiť falzifikáty hodiniek? On značkových hodiniek nosí falzifikát, otvorene to priznáva ako minister vnútra. To kde sme, preboha?! A to už sa aj, myslím, Denník N smeje a v kŕčoch leží na zemi, že toto je minister vnútra? Ja keď som včera počúval pána Mikulca u pána Závodského v rádiu Expres, ja som naozaj sa chytal za brucho. On povedal, že on nevie, či to je trestný čin (povedané so smiechom), a, tak už ich nosiť nebude. (Zasmiatie sa rečníka.) To je, to je neuveriteľné! A toto máte ako ministra vnútra. A ja mu odpúšťam veľa vecí, však teda chápem, že teda nie každý Master of Sciences sa vydarí, ale toto? Ako nebláznime! Tak – a mimochodom pán Tkačenko mal zaujímavú myšlienku, že čo keby teda, keď už sme pri tom transparentnom fungovaní tejto novej slušnej vlády, aj tie hodinky ukázali nejakému znalcovi, že či teda reálne ide o falzifikát a či náhodou nemajú naozaj hodnotu 40-tisíc, lebo keby áno, tak by som sa veľmi pýtal na ten zdroj, aj keď možnože teda bezpečnostní manažéri v Slovnafte zarábajú také veľké platy, že by som bol prekvapený, ťažko povedať. Ale rozhodne by som odporúčal pánovi Mikulcovi, aby sa išiel rovno udať, pretože spáchal trestný čin, pokiaľ mal falzifikát hodiniek, tak podľa všetkých dostupných údajov by už mal sedieť vo väzbe. Ak by to bol nominant SMER-u, tak bez problémov už by tam bol a už by bol tam možno aj dva roky a už by bol v kolúzke, aby náhodou neovplyvňoval svedkov a všetkých hodinárov na svete, alebo ja neviem. Toto by sa stalo v prípade, že by to bol náš nominant. Tak nech sa páči, pán Mikulec, choďte sa udať, ja som presvedčený, že keď teda tak strašne čistíte to Slovensko a keď tak strašne platí „padni, komu padni“, no tak to platí aj na vás. Viete, lebo ono je to celkom taký, taká, taká celá zvrátená diskusia, že tu sa postavia vládni poslanci alebo vládni politici a hovoria, že konečne je tu očista, konečne teda zatvárame tých zlých a tak ďalej. No to je najľahšie povedať, keď som vládny poslanec a zatváram opozičných, že konečne očista. No tak to sme aj my mohli robiť, sme sa mohli postaviť do vlády a povedať, zatvoríme Dzurindu, zatvoríme Mikloša, zatvoríme Kaníka, všetkých zatvoríme a budeme sa tváriť, veď to je konečne tá očista. Ale nie je problém zatvárať opozíciu, problém je zatvárať vlastných! Veď to ste nám vyčítali vždy, že vlastných nemáme zatvorených, čo sme napokon aj mali, lebo my sme dokázali odsúdiť tých poslancov alebo ministrov za SNS. Ale v prípade tuto kolegov tu to prehliadame, že to je tá najmenšia, najmenšia škoda, že pán Mikulec tu podvádza s hodinkami, ale my tu prehliadame, že pán Matovič tu páchal daňové podvody, že sú tu nevyjasnené veci s tou Arcou, škandál, ktorý veľmi dobre poznáme, kde použil svoju manželku ako bieleho koňa. Potom tu máme škandály s testami, s testovaním Eurolab Lambda, kde sa tu hovorí o obrovskom kšefte, ktorý dohodil Matovič firme, trnavskej malej firmičke, chalúpkovej firmičke, ktorá je napojená na OĽANO, na SaS, na celú vládu – a to sa nevyšetruje, to nevadí, tam netreba „padni, komu padni“. A to isté s pani Kolíkovou. Tak ona tu robí kšefty, kde okráda ľudí v bytovke, ona tu, jej brácho tu robí kšefty so štátom a pakuje si vačky a to nevyšetrujeme, lebo to nevadí. A to isté pán, pán štátny tajomník spomínaný, ktorý tu zarobí 600-tisíc na MOM-kách – a my nič a nikto to nevyšetruje? A úplne najkrajší prípad, ako v dobrom, pán poslanec Herák. Pán poslanec Herák, ktorý je obvinený z trojnásobného, tuším, už zneužívania mladistvých, a ten chlap nesedí vo väzbe? To myslíte vážne?! To je to „padni, komu padni“?! Chlap, ktorý je obvinený zo znásilňovania a z pedofílie nesedí vo väzbe, a vy tu naháňate chalana za televízor a toho strčíte do väzby, to je, myslím, toho Zuriana či Szabóa, či ktorý to bol, za telku, tuto máte pedofila, a ten tu nesedí vo väzbe, to jako je možné?! To je to „padni, komu padni“? Tam už zrazu neplatí taká prísnosť, že? Tam už sa väzba nepotrebuje použiť ako mučiaci nástroj? Ja neviem, z bežného hľadiska bežného občana, čo je horšie, keď chalan dostane televízor, vraj, alebo keď tu znásilňuje a zneužíva mladistvé poslanec Národnej rady za OĽANO, čo je horšie? Ja neviem, ja by som teda chránil tie deti pred takýmito zvrhlíkmi. To je môj laický postoj. Ale nie, toho netreba dať do väzby, to je v poriadku. Však kde by poslanec Národnej rady a človek, ktorý tu má kamarátov všade naprieč vládou, kdeby on zasahoval do vyšetrovania, aká kolúzia, to vôbec nehrozí. Kolúzia hrozí iba v prípade Szabóa, pretože nezobral televízor, to si robíte srandu z ľudí? Tak Herák mal byť prvý vo väzbe, keď chcete byť takí strašne transparentní, slušní a najspravodlivejší voči samým sebe! Ale nie, tam to už nevadí. Čiže, páni kolegovia, je strašne ľahké hovoriť o očiste, pokiaľ krágľujete opozíciu. No to aj Stalin hovoril o očiste, hej, ale on hovoril čistky, len vy si pletiete pojmy, to očista a čistky nie je celkom to isté. Vy ste si to našli tuto Lojza Čističa, ktorý tam čokoľvek strčí do tej väzby. Ale toto nie je spravodlivosť, toto je čistá vendeta a dneska to pán Mikulec prisvedčil. On došiel a povedal prejav, kde vlastne opísal svoje traumy z mladosti, že teda mal traumu s bývalou vládou, lebo bol obvinený z ohovárania, a teda celý straumatizovaný, ako bola teda krásna sonda do duše pána Mikulca a bolo mi ho chvíľkami ľúto, naozaj troska. No ale on sa došiel teraz mstiť?! On tu teraz došiel ako vendetu robiť?! Máme ministra vnútra, ktorý má potrebu porozprávať, akože mu bolo hrozne ubližované a teraz sa všetkým pomstím. A preto sú teraz vo väzbe všetci, takto tomu máme rozumieť? A preto zomrel Milan Lučanský, a preto zomierali ďalší, takto to je? Viete, takéto slová od pána ministra vnútra, kde sa tu vyplakáva, aký mal ťažký život a ako sa teraz ide pomstiť, ja neviem, či toto je to najsprávnejšie, keď chceme hovoriť o právnom štáte, nezávislosti a neutralite. Vyzerá to ako živočíšna pomsta a mne sa to teda, priznám sa, nepáči. Pretože tak potom čo očakávate, keď odídete vy od moci, lebo to sa raz jedného dňa stane, či sa vám to páči, alebo nie, ja rátam, že po referende to bude zhruba tak v marci budúceho roka, možno sa to vám podarí udržať ešte nejako na škripci ďalší polrok, no ale budúci rok končíte. Budúci rok končíte. A keby ste skončili hneď, že vydržíte, koľko, do 2024? No tak potom už stopercentne príde iná vláda, pretože OĽANO už prakticky existovať nebude, to už ide tak strmhlav dolu, že sa zastaví možno na 1 %, ZA ĽUDÍ už neexistuje. SME RODINA, to je také, že to nikdy nevieš. A SaS-ka, keď takto bude pokračovať, tak celé tie politické náklady týchto hovadín, čo vymýšľa Matovič, bude znášať ona, čiže spadne aj ona. Vy, vy prestanete existovať. A ja som strašne zvedavý, že či potom budete takisto tlieskať tomuto druhu humoru, ktorý nazývate vendetizmus, to znamená tomu, že nová vláda má teraz prísť a povedať, my ideme teraz robiť očistu a všetkých vás dajú do basy – a vtedy budete tlieskať? Lebo to sa môže stať. Toto robíte dneska vy nám, všetkých dáme do basy, takto máte robiť? Som rád, že Robert Fico dneska povedal veľmi jasne, že toto robiť nechceme a on sa postaví plnou váhou za to, aby sa to nedialo, ale pokiaľ by sa náhodou k moci dostal človek naturelu pána Matoviča a Mikulca a podobne, no tak sa to pokojne môže stať. Toto chceme pre Slovensko? To tu budeme viesť občianske vojny takéhoto typu? Ja by som pred tým radšej vystríhal, ja by som bol radšej, keby sme dokázali spory viesť civilizovane, a preto voľne prechádzam k druhej téme a k druhému dôvodu, pre ktorý sme zvolali túto schôdzu. Pretože Romana Mikulca považujeme nielen za neschopného a za symbol rodinkárstva, o čom som hovoril, a za človeka, ktorý nedokáže byť ani natoľko transparentný, aby preukázal svoje vzdelanie aj pôvod svojich hodiniek a dokonca ani len toľko nedokáže, že nevie, či je trestný čin nosiť nelegálne hodinky na svojej ruke. On je navyše symbolom systému narafičených, nastrčených udavačov, cez ktorý sa posielajú nevinní ľudia do väzby, kde sa mučia, kde sa prakticky mučia. Toto je systém na Slovensku, ktorý sa vytvoril po nástupe Matovičovej vlády a pokračuje počas Hegerovej vlády, a strojcom tohto celého, alebo minimálne človekom, ktorý to celé kryje, je Roman Mikulec, minister vnútra, pracovne ho nazývajme Roman Čistič, človek, ktorý čistí, ale on nerobí očistu, on čistí, tak ako to robil ten Lojzo Čistič, do väzby, do mučiarne a tam nech tí ľudia zhnijú. Na základe výpovedí kajúcnikov, oni tomu hovoria kajúcnici, to sú čistí udavači, to sú – a ja by som to preložil – to sú kriminálnici, len aby sme si boli na jasnom, to sú kriminálnici. To sú kriminálnici ako pán Makó alebo pán Slobodník. Tuto pán, myslím, Naď, tam je, pán Naď kričí, že naši ľudia. Ja neviem, ja som sa s pánom Makóom nikdy nestretol, ale pokiaľ viem, pán Matovič áno, aj to priznal opakovane. A naši ľudia, výborne. No ja mám skôr pocit, že pán Makó je Matovičov človek. Viete, keď pán Zurian, exriaditeľ NAKY, a to nie je teda nejaký, nejaká vedúca školskej jedálne, to je exriaditeľ NAKY, ten niečo vie, že? Tak ten hovorí o tom, že pán Matovič dohodil Makóovi ako hlavnému udavačovi, ktorý tu, cez ktorého tu poslali do väzby neviem koľko, desiatky ľudí, tak keď tento Zurian hovorí o Makóovi, že bol tajným agentom SIS a že mu to dohodil Matovič – a to berieme ako teraz, že to je normálne a že dokonca korumpoval cez štátne peniaze Slovenskú informačnú službu, aby tam toho kriminálnika dala? Však ešte raz, Makó je kriminálnik, priznaný kriminálnik, on sa priznal k zločinom, a tento človek má byť kamarát Matoviča, a to znamená človek, ktorý sa s ním opakovane stretáva a Matovič mu mal dohodiť kšeft SIS. Čiže my dneska, len aby sme tomu rozumeli, máme obvinenia, obvinenia rôznych ľudí zo strany, László sa volal, Lászlóa Makóa, človeka, ktorý je pravdepodobne tajným agentom SIS, čiže je na výplatnej páske štátu, na výplatnej páske Matovičovho štátu a cez tohto človiečika tu krágľujeme ľudí a posielame ich do väzby. To je fantastické! A medzitým nám v tej väzbe zomrel Milan Lučanský, len aby som to dohovoril, že toto už nie je sranda, že tu sú vo väzbách ľudia, ktorí tam sú celé mesiace, možno už aj roky, že sú tu ľudia, ktorí zomreli vo väzbe. Milan Lučanský, hrdina, ktorý naháňal mafiánov, kvôli takýmto Makóom a kvôli takýmto Slobodníkom, Böhmom. Jak dopadol Böhm? Ten sa rovno obesil za veľmi podozrivých okolností (reakcia z pléna), alebo či zastrelil, už ani neviem. Tak toto, to keby sa dialo v Bielorusku, tak už máte akože ďalšie tri tony sankcií, že vám zomrie nejaký väzeň politický, že vám tam zomrie ďalší, lebo mu nedajú pomoc na COVID, že tam sa mu potom zastrelí nejaký svedok. Tak to je ako z nejakého mafiánskeho filmu, preboha. A toto tu kryje Roman Mikulec a my sa tvárime, že to je v poriadku, že to je tá nová politická kultúra, to je to slušné Slovensko. Pán Šeliga, vy ste tu bojovali za slušné Slovensko, toto ste chceli? Toto bolo to, že Milan Lučanský nech je čo najskôr mŕtvy, tak? Ako nebláznime, toto bolo to, čo ste chceli?! Roman Mikulec je tohto, je tohto šéfom, pretože je minister vnútra. Ja teraz neviem, do akej miery to robí úmyselne, vzhľadom na jeho teda intelektuálne kapacity si nemyslím, že on je teraz nejaký mastermate, to nie, ale minimálne to kryje a Igor Matovič ho využíva na to, aby mu prikryl čokoľvek čistič Mikulec, ktorý vyčistí absolútne všetko a nebude sa na nič pýtať. Tento systém nastrčených, narafičených udavačov, profesionálnych svedkov, ako o tom hovorí správa SIS, tento systém bol prezentovaný na tajnom stretnutí v pivnici SIS, kde sa teda objavila aj naša ctená pani prezidentka a najvyšší traja ústavní činitelia a zhodou okolností sa tam ocitol aj pán Szabó, ktorý bol o pár dní na to zadržaný, lebo teda niečo s tými televízormi tam mal, hej, to bola tá jeho strašná vec, horšia než Herákova pedofília, a teraz Mikulec sa priznal, a toto je tiež taká krásna vec, že, že ja, ja nerozumiem, že toto keby bolo za nás, tak sú tu také palcové titulky od rána do večera. Mikulec sa prizná, že on vedel, že ten Szabó bral tie televízory, že mu o tom porozprával a... (Reakcia ministra.) Toto ste povedali, pán Mikulec, vy ste vedeli o tých televízoroch... (Reakcia ministra.) Ale nebláznite, zasa klamár, chrapúň, dobre, dobre, ale však povedali ste. Čo ste povedali, povedzte? (Reakcia ministra.) No dobre, tak si to overíme, dobre? Ja hovorím, že pán Mikulec spomínal, že vedel o tom, že Szabó zobral nejaký televízor, čiže to je titulok, to je titulok, s pani Hanzelovou ste mali, myslím, ten rozhovor, že? Takže toto povie a na ďalší deň je potom tajné stretnutie v tej pivnici, úžasné! Pán Mikulec ako ústavný činiteľ vie, že tam ide najvyšší ústavný činiteľ, hlava štátu Čaputová, a on to nikomu nepovie. On tam nechá prebehnúť stretnutie, ktoré je tak kompromitujúce, že traja najvyšší ústavní činitelia s chlapíkom, ktorý sa dostane do väzby za pár dní, alebo teda nakoniec ho oslobodili a už dali ho tam zase medzi tým, to už sa v tom človek stráca – a on tomuto nechal vystaviť Čaputovú, Hegera aj Kollára ako troch najvyšších ústavných činiteľov? A minister vnútra, ktorý má túto in... – to ako prepáčte, pán Mikulec, toto by ste možno pani Čaputovej mali vysvetliť, lebo ak ste to spravili naschvál alebo ak vám to dal niekto pokynom urobiť naschvál, tak to je tiež celkom zaujímavá vec, ale myslím si, že takto neponížil hlavu štátu už nikto, a tá pani sa snaží ponižovať samu seba veľmi, veľmi snažne, ale toto bolo niečo príšerné. Toto je niečo príšerné. No a potom sa tu objaví tajná správa SIS. Tajná správa SIS, ktorú tu prečítal sám predseda Národnej rady Boris Kollár, ktorá sa nakoniec dostala nejakým spôsobom na internet, prečítal si už každý človek, ktorý mal záujem, na internete. Dneska Robert Fico veľké časti tejto správy hovoril, napokon naša dôvodová správa je prakticky totožná v mnohých veciach a celé Slovensko sa dozvedá, že nie my a nie Robert Fico, nie Ľuboš Blaha, nie opozícia, nie SMER, ale ich vlastná tajná služba, Slovenská informačná služba hovorí, že má dôkazy na to, že tu existuje systém profesionálnych svedkov, systém narafičených udavačov. Toto nie je náš výmysel, toto potvrdzuje ich SIS. Oni teraz sa vzájomne márujú, to neni náš boj. My sme túto tému priniesli ako fakty, ale oni sami majú ten vnútorný boj. Tajná služba bojuje s políciou, no čo s políciou, polícia má toľko útvarov a tam každý bojuje s každým. To je slávna hobbesianska vojna všetkých proti všetkým. Jeden deň dôjde inšpekcia na NAKU, druhý deň NAKA na inšpekciu a robia tu takéto záťahy a razie, a tu sa postaví pánko, že to je znamením, že systém funguje. Fantasticky funguje. A potom vám tie súdy a tie generálne prokuratúry oslobodzujú jedného po druhom, ale to je tiež znamením, že funguje. Však chalan si posedel dva roky v base, hh, maličkosť. Takže hopeless the past, ako hovoril Fantozzi. To, to myslia, zase ešte raz, vážne? Však tým ľuďom zobrali život, tým ľuďom zobrali slobodu. Dvakrát štyri metre, bez okna, bez, s neónkou a tam potom chodí na tú prechádzku na tú hodinu a v nejakom dvore, v nejakej klietke, takto fungujem dva roky. Potom ma pustí Ústavný súd a tuto sa postaví pán Mikulec a povie, ale, však to je v pohode, ten systém funguje. Toto je jedno príšerné zlyhanie systému. A keby to bolo iba zlyhanie, že si poviem, že, dobre, je neschopný amatér, takých je tam viac. Ale tuto ide zjavne o zlovôľu, pretože tu je ten systém pripravovaný, koordinovaný. Tí kajúcnici alebo tí udavači sú koordinovaní na to a pripravovaní na výpovede tak, aby to zaklaplo tak, aby toho chudáka mohli dať do tej väzby. A potom im to ešte angažovaní prokurátori a angažovaní sudcovia a sudkyne, osobitne jedna, veľmi rada prikryje – a vybavené. Myslel som tú pani, ktorá tak rada chodí na výletíky s pani Tódovou. Viete, ako to majú, tomu majú ľudia veriť? Ako majú veriť polícii, ktorá sa vzájomne takto krágľuje? Ako majú veriť orgánom činným v trestnom konaní, keď sa tu dejú takého policajné vojny? Ako?! Dôvera v políciu je na úplne minimálnej úrovni. A, viete, opakujem, my sme dali niekoľko dôkazov, prepis SMS správy, tam bol ten vyšetrovateľ Čurilla, ktorý je mimoriadne zábavný typ, to bude asi o ňom veľa počuť. Potom tam máme úradný záznam, kde sa potvrdzuje úplne jasne, že tam ten prokurátor Repa, ktorý patrí k tým hlavným mäsiarom, ktorého majú, tak ten prokurátor Repa tu mal pripravených univerzálnych svedkov, ja ti odpustím, ale ty musíš povedať toto. Toto v úradnom zázname je jasne napísané. Čiže to potvrdzuje to, čo je v tej správe SIS spomínané. Potom tu máme esemesky dvoch vyšetrovateľov, ktorí sa priznávajú k tomu, že takýmto spôsobom zneužívajú trestné právo na politické čistky – a toto všetko nestačí? Nestačí SIS, nestačia dôkazy esemesiek, nestačia prepisy, nestačí nič. Lebo tu sa postaví Heger a poviem, že budeme robiť veľmi pekné veci, všetko je na Slovensku fantastické a žijeme na inej planéte. Toto je Heger, ja neviem, kde tohto človeka našli. Ale úplne že bez akéhokoľvek kontaktu s realitou na Slovensku sa postaví a povie vám čokoľvek zo severokórejskej propagandy, čokoľvek. Absolútne žiadne fakty, žiadne argumenty, žiadne protiargumenty, žiadna vecná diskusia od nich nejde. Len tie bláboly, že všetci ste mafia, ale my sme tu tí najkrajší a najlepší. Všetci sú mafia, len ja som slniečko. Takto to nemôže fungovať, preboha, však musíme trošku racionálne diskutovať. A keby to tu toho bolo ešte málo, tak nielenže ich SIS-ka a nielenže všetky dôkazy usvedčujú to, že tu je systém udavačov, cez ktorý robia politické čistky, ešte to potvrdzujú aj ich vlastní ministri a poslanci – pán Pčolinský, pán Krajniak. Ja som teda s otvorenými ústami počúval, čo tu teda stváral pán Krajniak s pánom Mikulcom. To sú ministri jednej vlády a tí sa hejtujú pomaly viac než Matovič so Sulíkom, a to sú tiež mimochodom ministri tej istej vlády, lebo takto to dneska funguje. To čo je za úroveň? Tak tu Krajniak nadáva, že Mikulec to nezvláda, však všetci vidíme, že to nezvláda, ale však nech si to povedia doma, načo to nám všetkým obťažujú verejnosť. Potom zase tu rozpráva Mikulec o Krajniakovi, že ten zase nezvláda. Ako prepáčte, takto má fungovať vláda? Tak potom sa nečudujem, že tu na Slovensku zomrelo 12 600 ľudí a vo Fínsku 1 000. No takto to presne aj mohlo jedine dopadnúť v tomto chaose s týmito babrákmi. No a potom, aby som to už pomaličky skrátil, pretože ešte budeme mať čas hovoriť o ďalších veciach, potom sa môže stať, že sa tu priviera očičko jedno, dve, tri nad tým, že tu, a vôbec sa o tom nehovorí, že tu je vážne obvinenie, a spomeniem to ešte raz, lebo je to kľúčové, vážne obvinenie, že pán Makó je iba nastrčený agent ministra Matoviča. Opakujem, táto informácie pochádza, informácia pochádza z výpovede pána Zuriana, bývalého šéfa NAKY. A my sa tvárime, že sa nič nedeje. Však na tom to celé stojí. Oni všetko postavili na Makóovi a na Slobodníkovi. Kvôli takýmto udavačom a kriminálnikom zomrel aj Milan Lučanský. Kvôli takýmto ľuďom. Človek, ešte raz, ktorý tu bojoval s mafiou a mafia si ho nakoniec dostala! Viete, keď som sa zamýšľal nad tým Bieloruskom, tak si len predstavte, že teraz tam máte toho Prataseviča, to je, to je taký ten akože nový hrdina Západu, hej, že bojuje s tým Lukašenkom a strašne ho mučia v tom väzení. Úplne ho tak mučia, že sa chalanisko postaví na tlačovku vysmáty, no ako taký pekný, akože tučnučký, ako dobre kŕmený a vysmáty tam niečo rozpráva. Toto je tá obeť toho Lukašenkovho teroristického režimu. A, naopak, tá úžasná slniečarská slušná slovenská vláda iba zabila Lučanského, iba zabila Böhma, iba zabila ďalšieho. To sú ľudia, ktorých mala v rukách a ktorí zomreli. Ja neviem ako, myslím si, že takto by Milana Lučanského nevideli dať na kamery v Bielorusku, taký bol dobitý. Pamätáte si tie zranenia, ktoré tam boli? Takého by nedali ako Prataseviča, že ne? Ani, ani asi by sa to nepodarilo s pánom – Krivočenko sa volal ten právnik, ktorému neboli schopní dať ani posteľ a zachrániť mu život v prípade COVID-u a keď mali kyslík preňho? Nie. Takto sa treba sp